139. löggjafarþing 2010–2011.

Þskj. 1555 — 645. mál.

Breytingartillögur

við frv. til l. um þjónustuviðskipti á innri markaði Evrópska efnahagssvæðisins.

Frá meiri hluta viðskiptanefndar (ÁI, MSch, VBj, LRM, ÞSveinb, MT).

1.	5. mgr. 2. gr. orðist svo:

Stangist ákvæði laga þessara á við ákvæði í lögum eða reglum sem settar hafa verið vegna innleiðingar EES-reglna í íslensk lög og lúta að aðgengi að þjónustu eða veitingu hennar ganga þau framar lögum þessum. Það á við um innleiðingu eftirfarandi EES-
gerða:

1.	tilskipun Evrópuþingsins og ráðsins 96/71/EB frá 16. desember 1996 um störf út
sendra starfsmanna í tengslum við veitingu þjónustu,

2.	reglugerð ráðsins (EBE) nr. 1408/71 um beitingu almannatryggingareglna gagnvart launþegum, sjálfstætt starfandi einstaklingum og aðstandendum þeirra sem flytjast á milli aðildarríkja,

3.	tilskipun ráðsins 89/552/EBE frá 3. október 1989 um samræmingu tiltekinna ákvæða í lögum og stjórnsýslufyrirmælum í aðildarríkjunum um sjónvarpsrekstur,

4.	tilskipun Evrópuþingsins og ráðsins 2005/36/EB frá 7. september 2005 um viður
kenningu á faglegri menntun og hæfi.

2.	2. mgr. 8. gr. orðist svo:

Óheimilt er að binda leyfi fyrir nýrri starfsstöð jafngildum eða í meginatriðum sam
bærilegum skilyrðum eða eftirliti og þjónustuveitandi hefur þegar þurft að undirgangast á Íslandi eða í öðru EES-ríki.

3.	Við 16. gr.

a.	Inngangsmálsliður 1. mgr. orðist svo: Tryggja skal að viðtakendur þjónustu geti fengið eftirfarandi upplýsingar á Íslandi.

b.	Í stað orðanna evrópsku neytendaaðstoðina" í 3. tölul. 1. mgr. komi: Evrópunet neytendamiðstöðva.

c.	Við bætist ný málsgrein, svohljóðandi:

Neytendastofa annast aðstoð við viðtakendur þjónustu samkvæmt þessari grein.